ఈ భూగ్రహం ఎంతో సుందరమైనది,
జీవితంలో చిన్న చిన్న వాటిని గమనించకుండా ఉండటం అనేది చాలా తేలిక.
కానీ తీక్షణంగా చూస్తే...
ఇంకా ఆవిష్కృతం కాని ఒక కొత్త లోకం కనుల ముందు కనబడుతుంది.
ఈ లోకంలో చిట్టిచిట్టి వీరులకు...
చిన్నారి రాకాసులకు...
తమకు ఎదురయ్యే భారీ సవాళ్లను...
అధిగమించడానికి ఎనలేని శక్తులు అవసరమవుతాయి.
15 కోట్ల సంవత్సరాల పాటు మడగాస్కర్ దీవిలోని వ్యన్య ప్రాణులు...
వ్యాఖ్యాత పాల్ రడ్
...మిగతా ప్రపంచానికి భిన్నంగా నెమ్మదిగా పరిణామం చెందుతూ వచ్చాయి.
అజ్ఞాతంలో ఉన్న ఈ ప్రపంచంలో ఉండిపోయిన ప్రాణులు
విచిత్రమైన, అద్భుతమైన మార్గాల్లో పరిణామం చెందుతూ వచ్చాయి.
భూమిమీద ఎక్కడా కనిపించని అసాధారణమైన జంతుజాలానికి
ఈ విలువైన వర్షారణ్యాలు నిలయాలు.
అన్నింటిలోకీ చిన్నవి...
అన్నిటికంటే అద్భుతమైనవి.
ఒక బుల్లి టెన్రెక్.
ఇప్పటివరకూ, తల్లి దానికి మార్గదర్శకత్వం వహించింది.
కానీ కేవలం నాలుగు వారాల వయసులో...
నాలుగు సెంటీమీటర్ల ఎత్తుకే...
స్వతంత్రంగా బతికే సమయం వచ్చింది.
ఈ నిగూఢమైన అడవిలో,
జంతువులు రహస్య ఆయుధాల్ని కలిగి ఉన్నాయి.
ప్రత్యేకమైన నైపుణ్యాలు...
మోసపూరిత రక్షణా చర్యలు.
ఇక్కడ మనగలగాలంటే,
తన సొంత సూపర్ పవర్ ఏమిటో బుల్లి టెన్రెక్ కనుగొనాలి.
వర్షారణ్యం
ఒంటరిగా ప్రయాణం ప్రారంభించడానికి ఇది కష్ట సమయం.
ఈ ఏడాది వర్షాలు ఆలస్యమయ్యాయి.
అడవి ఎండిపోతోంది.
ఆహారానికి కొరత ఉంది.
జంతువులు ఎంత ఎక్కువగా ఆహారం కోసం వెతుకుతూ ఉంటాయో...
అంత ఎక్కువగా అవి బహిర్గతం అయి, వేటగాళ్ళ కంట్లో పడతాయి.
ట్రీ బో పొంచి ఉండి ఆకస్మికంగా దాడి చేస్తుంది.
మాంసాహారి ఫోసా అడవి నేలంతా కలియదిరుగుతుంది.
బుల్లి ప్రాణులు వేటగాళ్లకు దూరంగా ఉండాలి,
కనిపించకుండా ఉండేందుకు చేయగలిగినంత చేయాలి.
ప్రాణాంతకమైన ఈ దాగుడుమూతలాట పరిణామక్రమంలో గెలిచేందుకు కొత్త సామర్ధ్యాలను అందించింది.
మోసపూరితమైన మారువేషాలు మరింతగా వేస్తూ...
మరింత ప్రమాదకర బెదిరింపులను ఎదుర్కొంటాయి.
ఇక్కడున్న కొందరు వేటగాళ్లకు కంటిచూపు ఎంత తీక్షణంగా ఉంటుందంటే...
పూర్తిగా మభ్యపెట్టేలా మారిన ప్రాణులను కూడా ఇట్టే కనిపెట్టగలవు.
పాంథర్ కమీలియన్.
మానవ కంటిచూపు కంటే ఐదు రెట్లు స్పష్టంగా చూస్తూ...
360 డిగ్రీల కోణంలో నిఘా వేయగల దీన్ని తప్పించుకోవడం
అంత తేలిక కాదు.
చూడడానికి ఎండుటాకులా కనిపించే ఇది...
వాస్తవానికి ఒక ఘోస్ట్ మాంటిస్.
కమీలియన్ కంటిచూపు కదలికను ఇట్టే పసిగడుతుంది.
మాంటిస్ నిశ్చలంగా ఉంటే, అది జీవించి ఉండే అవకాశం ఉంటుంది.
కానీ అది కూడా తినాలిగా మరి.
కమీలియన్ లక్ష్యాన్ని ఎంచుకుని...
తన మారణాయుధాన్ని ప్రయోగిస్తుంది.
సెకనులో ఇరవైయవవంతులో దాని వేగం గంటకు 100కు చేరుతుంది.
దొంగదాడి చేసే పాంథర్ నుండి కొన్ని కీటకాలు సురక్షితంగా ఉన్నాయి.
హెల్మెట్ వాంగా బారినుండి కొన్ని బల్లులు సురక్షితంగా ఉన్నాయి... ప్రత్యేకించి
...అది ఇద్దరి కోసం వేటాడాల్సివస్తే.
తన పిల్లలకు ఆహారంగా టెన్రెక్ పనికిరాదు.
కానీ లీఫ్ టైల్డ్ గెకో సరిగ్గా సరిపోతుంది.
అది పట్టుకోగలిగతే చాలు.
ఈ బుల్లి బల్లికి కళాత్మకత ఎక్కువ, తప్పించుకోవడంలో దీనికి సాటి ఎవరూ లేరు.
తన శరీర రంగు, ఆకారం చెట్టు రంగులో కలిసిపోయేలా
సరైన కొమ్మను ఎంచుకుని...
అందులో కలిసిపోయేలా ముసుగు వేసుకుంటుంది.
మడగాస్కర్ అడవులు భూమ్మీది కొన్ని
అత్యంత నిగూఢమైన జీవులకు ఆలవాలం.
అయితే కనిపెట్టడం కష్టమైనప్పుడు,
ఒకరినొకరు కనిపెట్టడం కూడా కష్టమే కదా.
పిన్నీసు పరిమాణంలో ఉండే ఇది,
ప్రపంచంలోనే అతిచిన్న కమీలియన్లలో ఒకటి.
మగ లీఫ్ కమీలియన్.
జత వెతికే లక్ష్యంతో బయలుదేరింది.
అన్ని వైపులనుండీ ప్రమాదం పొంచి ఉండగా,
అది చాలా ఓర్పుతో ఒక్కో అడుగూ వేస్తుంది.
ఎవరికంటా పడకుండా అడుగడుగుకూ మధ్య స్థాణువులా ఉండిపోతుంది.
ఈ కమీలియన్లు దాక్కుని ఉండడంతో, ఆడదాన్ని కనిపెట్టేందుకు మగదానికి సూపర్ పవర్ కావాలి.
ఇతరులు చూడలేని వాటిని మగది చూడగలదు.
ఆడదాని నుండి ప్రకాశించే వెలుగు.
ఆమె శరీరం అతినీలలోహిత కిరణాల్ని పరావర్తనం చేస్తుంది.
అవి అతనికి కంటికి మాత్రమే కనిపిస్తాయి.
ఆడదాన్ని కనిపెట్టడం తేలికైన విషయం కాదు.
దాని దగ్గరికి వెళ్ళడం...
మరింత సవాలుతో కూడిన పని.
ఎలాంటి మభ్యపెట్టే విద్య లేకుండా...
టెన్రెక్ భూగర్భంలో దాక్కుంటుంది.
వర్షాలు వచ్చేవరకూ దాక్కోడానికి దాని బుల్లి బొరియ సురక్షితమైన స్థలం.
ఇంటిని కాస్తంత అలంకరించుకుంటే...
ఒక కుటుంబం మొత్తానికీ చక్కగా సరిపోతుంది.
మడగాస్కర్లోని మిల్లిపిడ్లకు దాక్కోవాల్సిన పనేలేదు.
వాటినిండా విషం నిండి ఉన్న కారణంగా వేటగాళ్ళు దాని జోలికి పోవు.
అవి వర్షారణ్యం మొత్తం స్వేచ్ఛగా తిరుగుతాయి.
అధికభాగం.
ఇంత పరిమాణంలో ఉండే లేమర్ను మిల్లిపిడ్ విషం ఏమీ చేయలేదు.
వాటి బొచ్చులో పెరిగే పరాన్నజీవులకు
ఈ పురుగు సరైన మందులాగా పనిచేస్తుంది.
లేమర్లు ఒక వింత దుష్ప్రభావాన్ని కూడా కనుగొన్నాయి.
ఒక చిన్న ముక్క కొరికితే...
మరింత విషం విడుదలవుతుంది.
కొద్దిపాటి మోతాదుల్లో...
విషం వాటి మెదడుపై ప్రభావం చూపిస్తుంది.
మిల్లిపిడ్స్ దాదాపుగా సురక్షితంగా వదిలి వేయబడతాయి.
కానీ పైనున్న చెట్లపై నుండి లేమర్స్...
ఇప్పడప్పుడే కిందికి దిగవు.
చీకటి ముసుగులో...
పురుగుల్ని వేటాడడానికి టెన్రెక్ బయటకు వచ్చింది.
రోజుకు అది సుమారు 50 వరకూ తింటుంది.
దాని కంటిచూపు ఎంత తక్కువగా ఉంటుందంటే, అది వాసన సాయంతో పురుగుల్ని వెతుకుతుంది.
కానీ ట్రీ బో పాము వాసన పసిగట్టే శక్తి మరింత శక్తివంతంగా ఉంటుంది.
ఫోర్కులా ఉండే నాలుక సాయంతో గాలిని రుచి చూడడం ద్వారా అది ఎరను కనిపెడుతుంది.
దగ్గరలోకి రాగానే, హీట్ సీకింగ్ మోడ్లోకి మారుతుంది.
నోటి చుట్టూ ఉండే గుంటలు ఉష్ణోగ్రతను బట్టి ఉష్ణ రక్త ప్రాణుల్ని కనిపెడుతుంది.
ప్రాణాంతక వేటగాళ్లకు కూడా ఒక్కోరాత్రి అదృష్టం దక్కదు.
బహుశా పైకి వెళితే అయినా విజయం దొరుకుతుందేమో.
కానీ టెన్రెక్ని అదృష్టం వరించింది.
మగ టెన్రెక్.
కేవలం రెండు నెలల వయసులోనే, టెన్రెక్లు జతకట్టేందుకు సిద్ధంగా ఉంటాయి.
ఈ లేమర్ మౌస్కు ఇప్పటికే పిల్లలున్నాయి.
ప్రపంచంలోనే అతిచిన్న వానరాల్లో ఒకటి,
బుల్లి చెట్టు తొర్రల్లో అది వాటిని సురక్షితంగా ఉంచుతుంది.
అవి పూర్తిగా తల్లిమీదే ఆధారపడతాయి.
కాబట్టి ఆ తల్లికి ఎంత సంపాదించగలిగితే అంత శక్తి కావాల్సి ఉంటుంది.
తనకు ఏం కావాలో ఆమెకు బాగా తెలుసు.
అందుకోసం పైకి ఎక్కాలి, మౌస్ లేమర్ తన శరీర పొడవు కంటే ఎనిమిది రెట్లు దూకగలుగుతుంది.
పెద్ద పెద్ద కళ్ళతో...
చీకటిలో అది తేలిగ్గా దారిని వెతకగలదు.
రాత్రిపూట స్పష్టంగా చూడగలిగే జీవుల్లో
అత్యంత ఆసక్తికరమైనది అడవి నేలపై వేటాడుతుంది.
మనిషి కంటే 2,000ల రెట్లు సున్నితమైన కంటిచూపు ఒగర్-ఫేస్డ్ స్పైడర్స్ సొంతం.
సాలీళ్ళలో ఇంతపెద్ద కళ్ళు దేనికీ ఉండవు.
అది సాలెగూడుకు బదులుగా ఒక వలను అల్లుతుంది.
తర్వాత వేచి చూస్తుంది.
ఇప్పుడు దాని దివ్వదృష్టి పనిచేస్తుంది.
ప్రతి రాత్రీ,
చీకటిలో చూసే విధంగా ఒక ప్రత్యేక కోటింగ్ దాని కళ్ళపై అభివృద్ధి చెందుతుంది.
వేటాడేందుకు ముందువైపు స్పష్టంగా చూడగలగడం మంచి విషయం.
రాత్రివేళల్లో, సాటానిక్ లీఫ్ టెయిల్డ్ గెకో వేటాడేందుకు బయటికి వస్తుంది, పురుగుల్నీ...
సాలీళ్ళను కూడా.
పైన ఎత్తులో, మౌస్ లేమర్ తనకు కావాల్సిన దాన్ని కనుక్కుంది.
ఫ్లవర్ బగ్స్.
వేటగాళ్ళను ఏమార్చేందుకు, ఆసక్తికరమైన ఈ బుల్లి ప్రాణులు పూల రెక్కలను అనుకరిస్తాయి.
కానీ ఆమె వాటిని తినాలని అనుకోవడం లేదు.
చెట్టుబెరడు నుండి కారే రసాలను తింటూ, అవి చిన్న తీపి చుక్కలను విడుదల చేస్తాయి.
బిజీగా ఉండే తల్లికి అధిక కేలరీలు అందించే చిరుతిండి.
కానీ ఈరాత్రి బయటకు వచ్చినవన్నీ అంత తియ్యగా ఉండవు.
భారీగా, విచిత్రంగా ఉండే రాత్రిళ్ళు దాడిచేసే జీవి.
అదే ఆయ్-ఆయ్.
జానపద కథల్లో కనిపించే విచిత్రమైన లేమర్ జాతికి చెందిన రాకాసి.
గబ్బిలాల్లాంటి చెవులు.
ఎలుకలాంటి పళ్ళు.
మంత్రగత్తెకు ఉండే వేలు.
చెట్టు బెరడుపై తడుతూ లోపల ఖాళీగా ఉందేమో వింటుంది.
అది మౌస్ లేమర్లను వేటాడడం లేదు.
అది మరింత చిన్నవాటికోసం వెతుకుతోంది.
అవే గ్రబ్స్.
వంగిన దాని వేలు తవ్వి తీసేందుకు కూడా అనువైన పనిముట్టు.
ఈ వర్షారణ్యంలో, ఎంత విచిత్రమైన పద్ధతిలో అయినా,
పడిన కష్టానికి ఫలితం దక్కుతుంది.
తెల్లవారి వెలుగు ఖాళీ గూటిని...
చూపించింది.
కానీ వాంగా బిడ్డకోసం పడిన కృషి వల్ల, అంత తేలిగ్గా ఆశ వదులుకోలేదు.
గూటికి కాస్తంత దూరంలో, దాని పిల్ల బతికే ఉంది.
పూర్తిగా ఎదగకముందే, పిల్లలు భయపడిపోయి ఒక్కోసారి గూట్లోంచి ఎరిగి పోతాయి.
సొంతగా బ్రతకగలదని నిర్ధారించుకునే వరకూ, తల్లి దాని బాగోగులు చూస్తుంది.
చివరికి...
వర్షాకాలం వచ్చేసింది.
వర్షారణ్యం రూపురేఖల్ని నీరు మార్చివేస్తుంది.
కొత్త జీవాన్ని చిగురింపజేస్తుంది.
కొత్త ఆహారం కూడా.
ఆకులు పచ్చదనంతో తొణికిసలాడగానే, మభ్యపెట్టడంలో కొత్త ధోరణి మొదలవుతుంది.
కానీ వర్షారణ్యంలో కొన్ని విషయాలు ఎప్పటికీ ఒకేలా ఉంటాయి.
ఇప్పటి వరకూ మనగలిగిన ప్రాణులు ఇప్పుడు మరింత పెద్ద సవాళ్ళను ఎదుర్కోవాలి.
వర్షాలు రాగానే, సంతానోత్పత్తి చేసే అన్ని రకాల జీవుల్లో జతల కోసం పోటీ మొదలవుతుంది.
మగ జిరాఫీ వీవిల్స్ తమ పొడవాటి మెడలతో
ఆడదానికోసం యుద్ధభూమిలో తలపడతాయి.
బటానీ గింజ పరిమాణంలో జరిగే పోటీల్లో గాయలపాలవడం అరుదుగానే జరుగుతుంది.
కానీ రెండు పాంథర్ కమీలియన్లు తలపడితే మాత్రం పరిస్థితులు ఘోరంగా ఉంటాయి.
అవి ప్రకాశవంతమైన రంగుల్లోకి మారతాయి.
అది మభ్యపెట్టే చర్య కాదు.
యుద్ధం ముందు పూసుకునే రంగు.
జతను గెలవాలంటే భూభాగం కోసం జరిగే యుద్ధాలు చాలా ప్రధానమైనవి.
విజేత ఈ చెట్టుని తనదిగా ప్రకటించుకుంటుంది.
ఓడినవాడు మరోచోటు చూసుకోక తప్పదు.
పోటీలో గెలవడం కేవలం ప్రారంభం మాత్రమే.
జతను కాపాడుకోగలగడం మరింత కష్టమైన విషయం.
లిటిల్ లీఫ్ కమీలియన్ పురోగతి సాధిస్తోంది.
పక్కనే ఉన్నప్పటికీ...
ఇంకా దూరంగానే ఉంది.
వాంగా.
ఎప్పటికంటే జాగ్రత్తగా అడుగేయాల్సి ఉంటుంది.
ఇక్కడ చూడడానికి ఏమీ లేదు.
రెండు క్లాన్డెస్టైన్ కమీలియన్లు ఆకుల అడుగున రహస్యంగా కలుసుకుంటున్నాయి.
జత దొరికింది, మరో తరాన్ని వృద్ధి చేసే సమయం వచ్చింది.
ఆడ జిరాఫీ వీవిల్ తన గుడ్లను కాపాడుకునేందుకు ఎంతో కృషి చేస్తుంది.
మగది కాపలా కాస్తుంది...
ఆడది ఆకు మడతలో ఒక్కో గుడ్డునూ పెడుతుంది.
ఇప్పుడిక తన మెడకు పని కల్పిస్తుంది.
అత్యద్భుతమైన బలాన్ని ప్రదర్శిస్తూ,
ఈ సూపర్ మామ్ తన పరిమాణంకంటే పదిరెట్లు పెద్దదైన ఆకును చుట్టగా చుడుతుంది.
తర్వాత దాన్ని ఆరుబయటే...
దాచిపెడుతుంది.
బుల్లి టెన్రెక్ మరింత బిజీ అయిపోయింది.
తన తల్లిని వదిలిన నాలుగు నెలలలోనే, దాని బొరియ నిండిపోయింది.
ఒక్కసారే మూడు పిల్లలు.
టెన్రెక్లు చూడడానికి హత్తుకునేలా ఉండకపోవచ్చు...
కానీ మొదటి రెండు వారాల్లో,
ఒళ్ళంతా ముళ్ళున్న ఈ బుల్లి జీవులు వెచ్చగా ఉండేందుకు ఒకదాన్నొకటి హత్తుకుని ఉంటాయి.
అలాగే అడవిని అన్వేషించడం మొదలు పెట్టినపుడుకూడా, అవి ఒక్కటిగానే ఉండాలి.
ఈ ప్రమాదకర ప్రపంచంలో తన కుటుంబాన్ని సురక్షితంగా ఉంచేదెలాగో తల్లికి అనుభవమే.
కానీ ఒకటి ఎప్పుడూ...
వెనకబడిపోతుంది.
దాక్కోవాలని ఆ బుల్లి పిల్లకి సహజంగానే తెలుసు.
కానీ ఎలాగోలా, ఫోసా కంట్లో పడకుండా తన బిడ్డను తిరిగి తేవాల్సి ఉంటుంది.
వీపుపై ఉన్న ప్రత్యేకమైన వెన్నెముకలను రుద్దడం ద్వారా,
ఇంటికి రమ్మని ఒక రహస్య సందేశాన్ని తల్లి పంపిస్తుంది.
ఈ హై-ఫ్రీక్వెన్సీ శబ్దం తన బిడ్డకు చేరుతుంది.
తప్పిపోయిన బిడ్డ సురక్షిత ప్రాంతానికి
వెళ్ళేలా దిశానిర్దేశం చేస్తుంది.
చూడబోతే, చివరికి బుల్లి టెన్రెక్కు కూడా సొంత సూపర్ పవర్ ఉంది.
మడగాస్కర్ లోని చిట్టి ప్రాణులు, ఈ వింత ప్రపంచంలో
మనగలగడం కోసం...
విచిత్రమైన పద్ధతిలో పరిణామం చెందాయి.
కానీ వాటి శక్తి ఎంత మాత్రం సరిపోని ఒక ముప్పు పొంచి ఉంది.
ఒకప్పుడు విస్తారంగా ఉన్న మడగాస్కర్ వర్షారణ్యం అటవీ నిర్మూలన కారణంగా...
కుదించుకుపోతూ, విచ్చిన్నమైన ప్రపంచంగా మారుతోంది.
ఎనభై శాతం ఇప్పటికే నాశనమై పోయింది.
కానీ ఒక్కొక్కటిగా మనం...
విధ్వంసం దిశను మార్చి...
ఈ అజ్ఞాత ప్రపంచాన్ని పునర్నిర్మించవచ్చు.
సబ్ టైటిల్స్ అనువదించినది: రాధ